als_Latn dik_Latn sag_Latn
Pas përfundimit të vitit shkollor, nxënësit e shkollave fillore kanë rikthyer librat e shfrytëzuara gjatë vitit paraprak. Por, për vitin e ardhshëm Ministria e Arsimit, me libra të rinj falas do t’i pajisë vetëm nxënësit prej klasës së parë deri në pestën.
Ndërsa, klasat e gjashta deri të nëntën, do t’i shfrytëzojnë librat e gjeneratave të mëparshme, raporton KTV.
Ky vendim i ri i Ministrisë së Arsimit, u është komunikuar të gjitha shkollave, dhe tashmë ka filluar procesi i rikthimit të librave nga të gjithë nxënësit.
Drejtoresha e shkollës fillore “Ismail Qemaili”, Hatmane Demiri e vlerëson këtë pozitivisht, por thotë se në të shumtën e rasteve librat po shkatërrohen nga nxënësit, pasi lidhja e tyre nuk është bërë si duhet.
E, ushtruesi i detyrës së drejtorit të Departamentit Parauniversitar thotë se arsyeja pse nxënësit e ciklit të ulët do të marrin librat e rinj, është sepse shumica e librave janë fletore pune që duhet plotësuar.
Sipas tij, me botimin e librave të rinj vetëm për ciklin e ulët me gjithsejtë 27 mijë nxënës, MASHT-i do të kursejë rreth 4 milionë euro buxhet.
als_Latn als_Latn als_Latn als_Latn als_Latn als_Latn